钦定古今图书集成/理学汇编/经籍典/第195卷 > 日知录一 > 禘于太庙用致夫人
## 钦定古今图书集成/理学汇编/经籍典/第195卷 > 日知录一 > 禘于太庙用致夫人

禘于太庙，用致夫人。夫人者，哀姜也。哀姜之葬七年
矣，鲁人有疑焉，故不祔于姑，至是因禘而致之。不称
姜氏，承元年“夫人姜氏薨于夷”之文也。哀姜与弑二
君，而犹以之配庄公，是乱于礼矣。明乎郊社之礼，禘
尝之义，治国其如示诸掌乎？致夫人也，跻僖公也，皆
鲁道之衰，而夫子所以伤之者也。胡氏以夫人为《成
风》。《成风》尚存，何以言致？亦言之不顺也。以《成风》称小
君，是乱嫡妾之分，虽然，犹愈于哀姜也，说在乎汉，光
武之黜吕后，而以薄氏配高庙也。